|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

  


Zurich Insurance Group Ltd|  |
| Forma | Akcinė bendrovė |
| Pramonė | Draudimas |
| Įkurta | 1872 m. |
| Centrinė būstinė | Ciurichas, Šveicarija |
| Tinklalapis | www.zurich.com |

„**Zurich Insurance Group Ltd** (ZURN), įprastai vadinama tiesiog „Zurich", – tai Šveicarijos draudimo bendrovė, kurios buveinė yra Ciūriche]], Šveicarijoje. „Zurich Insurance Group" yra didžiausias Šveicarijos draudikas. 2013 m. „Zurich" pagal „Forbes Global 2000" sąrašą buvo 75-oji didžiausia pasaulio akcinė bendrovė, o 2011m „Interbrands" 100 svarbiausių prekinių ženklų sąraše ji užėmė 94-ąją vietą.

„Zurich Insurance Group Ltd" – tai pasaulinė draudimo bendrovė, kurią sudaro trys svarbiausi verslo segmentai: „General Insurance" (ne gyvybės draudimo), „Global Life" (gyvybės draudimo) ir „Farmers" (ūkininkų draudimo). Bendrovėje dirba apie 60 000 žmonių, kurie aptarnauja klientus 170-e šalių ir teritorijų visame pasaulyje.

„Zurich Insurance Group Ltd" įtraukta į Šveicarijos vertybinių popierių biržos (SIX) prekybos sąrašus. Nuo 2012 m. bendrovių grupės kapitalo padėtis buvo tvirta, o akcininkų nuosavas kapitalas sudarė 34,494 mlrd. JAV dolerių.

Istorija
--------

Bendrovė buvo įsteigta 1872 m. kaip jūrų transporto perdraudimo bendrovė, pavadinta „Versicherungs-Verein" (draudimo asociacija). Ji buvo „Schweiz Marine Company" (Šveicarijos jūrų transporto draudimo bendrovės) dukterinė įmonė. 2000 m. po kelių įsigijimų, ji buvo suvienyta ir sudarė vieną kontroliuojančiąją bendrovę – „Zurich Financial Services"

2012 m. balandį bendrovės „Zurich Financial Services Ltd" pavadinimas buvo pakeistas į „Zurich Insurance Group Ltd". Šis pavadinimo pakeitimas atspindėjo tai, kad pastaraisiais metais „Zurich" supaprastino verslo portfelį ir sutelkė dėmesį į draudimo veiklą. Savo pranešime bendrovių grupė taip pagrindė pavadinimo pakeitimą: „Pripažįstant šią strateginę veiklos kryptį, pavadinime slypinti nuoroda į finansines paslaugas buvo pakeista, nurodant bendrovių grupės vykdomą draudimo veiklą ir taip atskleidžiant jos tikslą".

**Svarbiausios datos**:

**1872** m. „Zurich" įsteigta kaip jūrų transporto perdraudimo bendrovė, kuri vadinosi „Versicherungs-Verein".

**1875** m. „Zurich" pradėjo vykdyti draudimo nuo nelaimingų atsitikimų veiklą ir pakeitė pavadinimą į „Zurich Transport and Accident Limited".

**1880** m. Patyrusi didelių nuostolių „Zurich" nustojo vykdyti su jūra susijusią veiklą.

**1894** m. „Zurich" pavadinimas pakeistas į „Zurich General Accident & Liability Insurance Limited".

„Zurich" pagrindinė buveinė (bendrovė tada vadinosi „Zurich General Accident and Liability Insurance") nuo 1905 m. yra Ciūriche
**1912** m. Bendrovė „Zurich" gavo verslui JAV pradėti reikalingas licencijas.

**1915** m. „Zurich" pirmą kartą įsigijo visą bendrovę – Barselonoje įsikūrusią „Hispania Compania General de Seguros".

**1922** m. „Zurich" įžengė į Jungtinės Karalystės ne gyvybės draudimo rinką kaip pirmoji užsienio bendrovė, tiesiogiai vykdanti draudimo nuo nelaimingų atsitikimų veiklą.

„Zurich" Šveicarijoje įsteigė gyvybės draudimo bendrovę VITA.

**1925** m. Zurich" tapo oficialiu Jungtinėje Karalystėje parduodamų Ford automobilių draudiku.

**1929** m. Niujorke buvo įsteigta draudimo bendrovė „Zurich Fire Insurance Company".

**1939** m. Niujorke buvo įsteigta bendrovė „American Guarantee and Liability Company".

**1955** m. „Zurich" įsitvirtino kaip universali didmeninių draudimo paslaugų bendrovė, ir jos pavadinimas buvo pakeistas į „Zurich Insurance Company".

**1976** m. Įkurtas Tarptautinis padalinys.

**1978** m. Įkurtas Rizikos inžinerijos padalinys.

**1986** m. „Zurich" buvo suteikta licencija draudimo veiklai Japonijoje

**1996** m. Įsteigta bendrovė „Zurich Capital Markets".

**1997** „Zurich" įgijo didžiąją Niujorko finansinės, bet ne draudimo bendrovės „Scudder, Stevens & Clark" kapitalo dalį.

**1998** m. „Zurich" susijungė su Jungtinėje Karalystėje įsikūrusios BAT finansinių paslaugų atšaka ir tapo „Zurich Financial Services".

**2003** m. Pradėta įgyvendinti programa „Zurich Way" („Zurich" būdas), kuria siekiama standartizuoti svarbiausius verslo procesus ir dalytis geriausia praktika.

**2005** m. „Zurich" pradėjo vykdyti pasaulinę prekių ženklo kampaniją „Because change happenz" (Nes pokyčiai neišvengiami).

**2008** m. Pradėjo veikti „Zurich HelpPoint".

**2010** m. „Zurich" pirmą kartą įtraukta į „Interbrand" sudaromą žymiausių pasaulyje prekių ženklų sąrašą.

**2012** m. „Zurich Financial Services Ltd" pavadinimas pakeistas į „Zurich Insurance Group Ltd".

Verslo struktūra
----------------

„Zurich Insurance Group Ltd" sudaro trys svarbiausi verslo segmentai.

### „General Insurance" (ne gyvybės draudimas)

„Zurich’s General Insurance" fiziniams asmenims, mažoms ir vidutinėms įmonėms bei stambioms tarptautinėms korporacijoms teikia transporto priemonių, pastatų ir komercinių produktų bei paslaugų draudimo paslaugas.

### „Global Life" (gyvybės draudimas)

„Zurich’s Global Life" siūlo klientams pažangiausius gyvybės draudimo, savings, investment and pension solutions to customers. taupymo, investavimo ir pensijų sprendimus.

### „Farmers" (draudimas ūkininkams)

„Zurich’s Farmers" segmentas apima ūkininkų valdymo paslaugas – teikiamos su žala nesusijusios valdymo paslaugos Žemės ūkio prekių biržoms (kurios nepriklauso „Zurich") bei „Farmers RE", apimančios „Zurich" grupės iš Žemės ūkio prekių biržos prisiimtą perdraudimą. „Zurich’s Farmers Insurance Group" yra trečioji pagal dydį draudimo grupė Jungtinėse Amerikos Valstijose.

Produktai
---------

„Zurich Insurance Group Ltd" fiziniams asmenims, mažoms ir vidutinėms įmonėms bei stambioms tarptautinėms bendrovėms siūlo ne gyvybės ir gyvybės draudimo produktus, tarp kurių galima paminėti transporto priemonių draudimą, turto draudimą, bendrosios civilinės atsakomybės draudimą, gyvybės ir kritinių ligų draudimą, taupymo, investavimo, pensijų bei planavimo išeiti į pensiją sprendimus ir kt.

Veiklos sritys
--------------

Bendrovių grupė „Zurich" žinoma kaip pasaulinis draudikas, kuriam tenka svarbus vaidmuo patraukliausiose pasaulyje draudimo rinkose. Ji aptarnauja klientus daugiau nei 170 šalių. Daugiausia sandorių sudaroma Europoje, Šiaurės Amerikoje, Azijos-Ramiojo vandenyno regione ir Lotynų Amerikoje.

Verslo etika
------------

2009 m. „Zurich" buvo suteiktas „Charity Times" apdovanojimas už geriausias draudimo paslaugas , o 2010 m. „Zurich" buvo atrinkta kaip viena iš kandidatų šiam apdovanojimui.

Bendrovės interneto svetainėje skelbiama, kad nuo 1981 m. „Zurich Community Trust" (Jungtinėje Karalystėje) paaukojo daugiau nei 60 mln. svarų sterlingų, skirtų svarbiausioms socialinėms problemoms spręsti. Organizacija per metus paremia daugiau nei 600 organizacijų ir daro pastebimą poveikį daugiau nei 80 000 žmonių gyvenimams. „Zurich" viena iš pirmųjų gavo „Community Mark" apdovanojimą iš „Business in the Community", kurį sėkmingai išlaikė trejus metus.

Grupės lygyje „Z Zurich Foundation" misija yra padėti atskiriems asmenims ir bendruomenėms suprasti ir valdyti riziką, panaudojant „Zurich", kaip draudimo, stipriąsias puses. Šio tikslo „Zurich" siekia, palaikydama ilgalaikius partnerystės ryšius su rinktinėmis pelno nesiekiančiomis organizacijomis, tokiomis kaip „Practical Action", „Rainforest Alliance," ir Tarptautinė Raudonojo Kryžiaus ir Raudonojo Pusmėnulio draugijų federacija.. 2012 m. kovo mėn. „Zurich" sustiprino savo įsipareigojimus „Z Zurich Foundation", investavusi į fondą reikšmingą sumą – 100 mln. JAV dolerių.

2011 m. „Zurich" paskelbė nemokamą interneto priemonę „My Community Starter", kuri skirta tam, kad būtų paprasčiau įsitraukti į bendruomenės veiklą.

Finansiniai rodikliai ir informacija
------------------------------------

„Zurich Insurance Group Ltd" („Zurich") įtraukta į Šveicarijos vertybinių popierių biržos (SIX) prekybos sąrašus, ir jai suteiktas trumpinys ZURN. 2012 m. gruodžio 1 d. bendrovėje buvo 148,300,123 visiškai apmokėtos vardinės akcijos ir 124,847 akcininkų. 24.7 procentai vardinių akcijų priklausė fiziniams asmenims (15.3 proc. visų išleistų akcijų), 7.2 procentai – fondams ir pensijų fondams (4.5 proc. visų išleistų akcijų), o 68.1 procentų – juridiniams asmenims (42.3 proc. visų išleistų akcijų).

Paskelbusi rezultatus už visus 2012 m. „Zurich" pranešė, kad grynasis pelnas po apmokestinimo (paskirstytinas akcininkams) sudarė 3,878 mlrd. JAV dolerių, kuris palyginus su ankstesniais metais padidėjo 3 proc. o veiklos pelnas sudarė 4,075 mlrd. JAV dolerių. Paskelbta, kad dividendai už visus metus (lygūs 17,00 Šveicarijos frankų) bus išmokėti 2012 m. balandį.

Bendrovės kapitalo padėtis išlieka tvirta: 2012 m.1-asis mokumo koeficientas buvo lygus 278 proc. o Šveicarijos mokumo patikrinimo koeficientas – 178 proc. tai smarkiai viršijo mažiausius reikalavimus kapitalui. Tvirta „Zurich" finansinė padėtis atsispindi ir reitingų agentūrų ataskaitose. 2012 m. kovo 21 d. „Zurich Insurance Group Ltd" buvo suteiktas „Standart and Poor" reitingas „AA-/stabilus", „Moody" reitingas – „Aa3/stabilus", ir „A.M Best" reitingas – „A+/stabilus".

Visi toliau pateikti skaičiai yra gruodžio 31 d. pasibaigusių metų duomenys, o sumos išreikštos mln. JAV dolerių (jeigu nenurodyta kitaip).

| Metai, pasibaigę gruodžio 31 d. | Pajamos (mln. JAV dolerių) | Pelnas prieš apmokestinimą (mln. JAV dolerių) | Pelnas po apmokestinimo (mln. JAV dolerių) | Pagrindinis pelnas vienai akcijai (Šveicarijos frankais) |
| --- | --- | --- | --- | --- |
| 2012 | 70,414 | 4,075 | 3,878 | 24.79 |
| 2011 | 52,983 | 4,243 | 3,750 | 22.69 |

Šaltiniai
---------

1. ↑  : "Zurich Says Board Will Propose Ackermann as Chairman. "Bloomberg. 13 March 2012
2. ↑  : "The World's Biggest Public Companies." Forbes. Nuoroda tikrinta 12 September 2013
3. ↑   Archyvuota kopija 2012-04-26 iš Wayback Machine projekto.: „Best Global Brands 2011." Interbrand. Nuoroda tikrinta 25 April 2012
4. ↑  : "About us. "Zurich.com. Nuoroda tikrinta 25 April 2012
5. ↑
6. ↑   Archyvuota kopija 2012-05-08 iš Wayback Machine projekto.: „Zurich name change completed." Insurance Daily. 4 April 2012
7. ↑  [neveikianti nuoroda]: "Heritage. "Zurich.com. Nuoroda tikrinta 25 April 2012
8. ↑  : „Investors' Day – Focus on Execution p34." Zurich.com. Nuoroda tikrinta 25 April 2012
9. ↑  : "About Farmers. "Farmers.com. Nuoroda tikrinta 25 April 2012
10. ↑  : "About us. "Zurich.com. Nuoroda tikrinta 25 April 2012
11. ↑   Archyvuota kopija 2012-03-06 iš Wayback Machine projekto.: "2009: The Winners. "The Charity Times
12. ↑  : "Zurich Community Trust
13. ↑   Archyvuota kopija 2012-05-30 iš Archive.is projekto: "Business in the Community, Zurich Financial Services Ltd, the insurance-based financial services provider, has successfully retained the CommunityMark for a further three years. "Business in the community. Nuoroda tikrinta 25 April 2012
14. ↑  : „Z Zurich Foundation, Annual Report 2010 P1"
15. ↑   Archyvuota kopija 2016-05-27 iš Wayback Machine projekto.: "Zurich invests USD 100 million into the Z Zurich Foundation and provides further evidence for the increasing social and economic role of insurance. "4-traders. 22 March 2012
16. ↑  : "Fear factor holding back community volunteering. "The Guardian website. Nuoroda tikrinta 25 April 2012
17. ↑  [
18. 1 2  : "Shareholders information." Zurich.com.
19. ↑
20. ↑
21. ↑  : "Investors. "Zurich. Nuoroda tikrinta 25 April 2012